钦定古今图书集成/明伦汇编/官常典/第562卷 > 傅良弼 李寰
## 钦定古今图书集成/明伦汇编/官常典/第562卷 > 傅良弼 李寰

按《唐书牛元翼传》：“良弼字安道，清河人，以射冠军中。
初，瀛之博野，乐寿介范阳、成德间，每兵交，先薄二城，
故常为剧屯。德宗以王武俊破朱滔功皆隶成德，故
以良弼守乐寿，李寰守博野。廷凑之叛，两贼交诱之，
而坚壁为国固守。有诏以乐寿为左神策行营，拜良
弼为都知兵马使，寰所领士隶右神策，号忻州营”，亦
以寰为都知兵马使，赐第京师。俄以良弼为沂州刺
史。良弼率众出战，力乃得去。寰引兵三千趋忻州，廷
凑邀之，寰斩三百级，追者不敢前。天子以良弼、寰忠
有状，乃更赐奴婢服马，召良弼为左神策军将军。宝
历初，擢夏绥、银节度使。异时蕃帐亡命来者，必偿马
乃与。良弼至，皆执付其部酋种欢怀。终横海节度使，
寰擢累保义军节度使。王智兴讨李同捷，未克，而乌
重引卒，谓寰可共立功，请诸朝，乃授横海节度使。师
所过暴钞至屯，按军不进，遂身入朝，盛陈贼势，请济
师，欲大调发。群臣议寰兵太重，且盗沧、景，未决而棣
州平。寰内愧不自安，愿留京师，遂罢保义军、忻州营，
更授夏绥宥节度使，卒，寰再易镇，治无可言者。然廷
凑之乱，联军十五万，无成功，贼锋不可婴，而乐寿、博
野截然峙中者累岁，梗其吞暴，议者以为难。敬宗、世
寰图其事上之。